**НАСТАВНО-НАУЧНОМ ВЕЋУ**

**ФАКУЛТЕТА ЗАШТИТЕ НА РАДУ У НИШУ**

# Одлуком Наставно-научног већа Факултета заштите на раду у Нишу бр. 03-268/10 од 19.06.2014. године, именовани смо за чланове Комисије за оцену и одбрану урађене магистарске тезе под називом: „Управљање хемијским отпадом у медицинским установама„ кандидата Славице Ђиновић, дипл. инж. заштите на рдау.

На основу прегледа достављене магистарске тезе Комисија подноси следећи

**ИЗВЕШТАЈ**

Магистарска теза под називом: “Управљање хемијским отпадом у медицинским установама“, кандидата Славице Ђиновић, дипл. инж. заштите на рдау урађена је на 124 стране са 10 слика, 10 табела и прилогом обима 34 страна.

Целокупна материја магистарске тезе изложена је у осам поглавља.

Уводни део чини прво поглавље тезе и садржи циљ рада, хипотезе и методе истраживања.

У другом поглављу тезе под називом: “Ризик од хемијског отпада у медицинским установама“ дате су карактеристике система медицинских установа. Разматрају се карактеристични тенолошки процеси у медицинским установама и њихов утицај на карактеристике стања радне средине. Посебан акценат дат је на изворе хемијског отпада у медицинским установама. Утицај појединих фактора здравствених установа на здравље људи и животну средину се посматра у односу на интензитет и време деловања, организацију живота и рада, као и техничко-технолошког ангажовања система здравствене заштите, односно његових организационих целина. То намеће обавезу да свака медицинска установа води евиденцију поремећаја утицајних фактора и штетних нокси, у процесу рада и поступања са медицинским отпадом, односно хемијским отпадом.

У трећем поглављу “Ризик у процесу рада и третмана хемијског отпада “ идентификују се могући ризици угрожавања ѕдравља људи. Наводе се лица изложена ризику: пацијенти и особље у мединским установама, особље у организацијама за одржавање (перионице, уређаји за третман медицинског отпада, депоније), као и пацијенти и особље које је уључено у кућну негу или примарну негу, као што је кућна дијализа и слично.

“Управљање хемијским отпадом у медицинским установама “, чини четврто поглавље тезе, у којем се даје теоријски приступ управљања ризицима у функцији примене превентивних мера са становишта међународног и националног, стандардизационо и законодавног уређивања у систему управљања хемијским отпадом. Такође се разматрају субјекати и институције носиоци релизовања дефинисаних циљева и задатака на посматраном организационом ниву медицинских установа.

У петом поглављу “Модел управљања хемијским отпадом у медицинским установама“ дају се критеријуми и карактеристике понашања субјеката у процесу руковања, складиштења и транспорта хемијског отпада. Посебно се наглашава значај декларација и документација произвођача у циљу потребног раздвајања, третмана, транспорта и препорука за безбедан рад са хемијским отпадом.

У оквиру шестог поглавља “Оспособљеност кадрова у медицинским
установама у функцији смањења ризика у процесу третмана хемијског отпада“ приказана је улога и значај оспособњавања кадрова медицинских установа са становишта управљања процесима рада, одлагања сакупљања, транспорта и трентмана медицинског отпада као и лица која се могу наћи у тим процесима.

У седмом поглављу “Препознавање опасности, процена и контрола ризика у процесу третмана хемијског отпада“ дата је процена ризика, одлучивање о томе да ли су постојеће мере одговарајуће или је потребно предузети додатне. Такође је дата и хијерархија контроле ризика као и методе контроле које захтевају промену опреме
или неких друких мера.

У осмом поглављу „Закључак“ резултати су приказани концизно, језгровито и прецизно.

 У тези се полази од хипотеза да:

* Правилан третман хемијског отпада смањује ризик од угрожавања здравља људи, радне и животне средине.
* Развој модела управљања хемијским отпадом у медицинским установама заснива се на бази процене ризика.
* На основу сагледавања добре медицинске праксе у раду са медицинским отпадом могуће је утврдити параметре и процедуре за формирање модела управљања хемијским отпадом у медицинским установама.

 Истрживање полази од анализе утицајних фактора и штетних ефеката као што су: тровање, разне механичке повреде повреде, опекотине и друго. Контакти могу настати у додиру са кожом, очима, удисањем, гутањем, директним уношењем супстанци као што су: тешки метали, дезинфекциона средства, хемијска једињења која се користе у дијагностици и пракси, оне које се користе за рад у биохемијским лабораторијама и при другим процесима рада медицинских установа, који могу да реагују са другим једињењима при чему настају отровна једињења. Такође и фармацеутски производи, антибиотици и други лекови, и друга дезинфекциона и антисептична средства по својој природи су хемијске супстанце, тако да имају исте негативне ефекте као и хемијски отпад.

Запослени који су највише изложени ризику и опасностима по здравље су:

* лекари и медицинске сестре, помоћно медицинско особље, фармацеути и особље задужено за одржавање здравствених установа,
* радници на местима за третман и одлагање отпада,
* радници задужени за пратеће активности као што су спремачице, изложени су ризику од повреда и инфекција
* особе које се баве прикупљањем, складиштењем и одлагањем хемијског отпада.

Руковање опасним медицинским отпадом, а самим тим и хемијским отпадом, као и третман опасног медицинског отпада је у Србији до 2008. године било неадекватно, пре свега због непостојања одговарајућих система за третман ове категорије отпада, а такође и због одсуства обавезних процедура у рад здравствених радника и сарадника за раздвајање медицинског отпада на месту стварања. У процесу збрињавања медицинског отпада недостајале су и мере за његово обележавање, транспорт и адекватан третман за претварање категорије опасног у категорију неопасног медицинског отпада.

Полазећи од основног циља истраживања формирања модела управљања хемијским отпадом у функцији безбедности и заштити здравља лица која су изложена професионалном ризику, запослених у медицинској установи, пацијената и свих који по било ком основу бораве у медицинској установи у тези су дефинисани и резултати истраживања, а посебно:

* израда плана активности и процедура у функцији безбедности и заштите здравља лица која су изложена могућим опасностима, запослених, пацијената и свих који по било ком основу бораве у медицинској установи.
* документовање обавеза и одговорности запослених и другим лица који на било који начин су у контакту са опасним отпадом у медицинским установама,
* документовање обавеза и одговорност медицинске установе да сви *запослени буду на одговарајући начин обучени за управљање медицинским* отпадом, како би свој посао могли да обављају на безбедан начин, као и да буду упознати са основним принципима безбедности на раду, безбедном радном праксом и превенцијом,
* напређење квалитета животне средине адекватним збрињавањем медицинског отпада, које је у складу са домаћом законском регулативом као и са основним принципима професионалне праксе управљања медицинским отпадом, превенције заразних болести и промоције здравља,
* увођење јединственог система управљања медицинским отпадом у здравственом сектору у Републици Србији, као предуслова за уређење система управљања медицинским отпадом у целини.

**Предлог Комисије**

 Истраживањем су доказане полазне хипотезе и реализован циљ истраживања. Предложене мере су од утицаја на смањење ризика од хемијског отпада у медицинским установама и чине неопходне услове за унапређење постојећег стања заштите здравља особља и пацијената. Утврђивање методолошког оквира, са процедурама и критеријума за управљање хемијским отпадом, представља основ за ефикасно унапређење постојећих мера заштите у третману хемијског отпада у медицинским установама. Предложене мере управљања хемијским отпадом у медицинским установам допринеће:

* повећању и унапређењу ниво безбедности у раду са хемијским отпадом;
* унапређњу безбедности корисника здравствене заштите и особља;
* смањењу количине медицинског отпада.

**Закључак**

Имајући у виду резултате истраживања који су значајни не само са теоријског већ и са становишта њихове примене у пракси, позитивно исказаних решења и закључака до којих је, у оквиру своје магистарске тезе, дошла кандидат Славица Ђиновић, дипл. инж. заштите на раду, Комисија закључује да су у потпуности остварени постављени циљеви и задаци истраживања и предлаже Наставно научном већу Факултета заштите на раду у Нишу да кандидату Славици Ђиновић, дипл. инж. заштите на рдау одобри усмену јавну одбрану магистарске тезе под називом „**Управљање хемијским отпадом у медицинским установама„.**

У Нишу, 26.06.2014.године

др Бранислав Анђелковић, ред. проф.

Факултета заштите на раду у Нишу, председник

др Станиша Стоиљковић, ред. проф.

Технолошког факултета у Лесковцу, члан

др Марина Стојановић, ред. проф.

Факултета заштите на раду у Нишу, ментор